Document ID: 31985R0284

*****
ΚΑΝΟΝΙΣΜΟΣ (ΕΟΚ) αριθ. 000/00 ΤΗΣ ΕΠΙΤΡΟΠΗΣ
της 1ης Φεβρουαρίου 1985
για την τροποποίηση του κανονισμού (ΕΟΚ) αριθ. 2541/84 περί καθορισμού εξισωτικής εισφοράς στις εισαγωγές, στα άλλα κράτη μέλη, αιθυλικής αλκοόλης γεωργικής προέλευσης που έχει παραχθεί στη Γαλλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 46,
Εκτιμώντας:
ότι το ποσό της εξισωτικής εισφοράς που θεσπίστηκε με τον κανονισμό (ΕΟΚ) αριθ. 2541/84 της Επιτροπής (1) καθορίζεται από τη διαφορά μεταξύ, αφενός, της πιο χαμηλής τιμής «ελεύθερο στα σύνορα» με την οποία προσφέρονται οι αντιπροσωπευτικές ποσότητες της γαλλικής μη μετουσιωμένης αλκοόλης στην αγορά των άλλων κρατών μελών και, αφετέρου, μιας τιμής εξισορρόπησης που, χωρίς να στρεβλώνονται οι όροι του ανταγωνισμού, θα αποτελεί την κοινοτική τιμή της μη μετουσιωμένης αλκοόλης στις κοινοτικές αγορές· ότι το ποσό αυτής της διαφοράς μειώνεται για να αποφευχθεί κάθε κίνδυνος καθορισμού της εισφοράς σε υψηλό επίπεδο που μπορεί να προέλθει από τις χρησιμοποιούμενες κατ' αποκοπήν βάσεις·
ότι οι τιμές «ελεύθερο στα σύνορα» της γαλλικής μη μετουσιωμένης αλκοόλης που προσφέρεται στην Κοινότητα δεν μεταβλήθηκαν αισθητά, ενώ η τιμή εξισορρόπησης, που αναφέρεται παραπάνω, και καθορίστηκε προς το παρόν σε 52 ECU ανά εκατόλιτρο, μεταβλήθηκε σημαντικά· επομένως είναι αναγκαίο να αυξηθεί εκ νέου το ποσό της εξισωτικής εισφοράς·
ότι το άρθρο 1 του κανονισμού (ΕΟΚ) αριθ. 2541/84 υποβάλλει κάθε αιθυλική αλκοόλη γεωργικής προέλευσης, η οποία έχει παραχθεί στη Γαλλία και έχει εισαχθεί στα άλλα κράτη μέλη, στην εξισωτική εισφορά, όταν αυτή δεν συνοδεύεται από βεβαίωση που πιστοποιεί τη μη γεωργική της προέλευση ή τη μη μετουσίωσή της σύμφωνα με τις σχετικές γαλλικές διατάξεις·
ότι η πρακτική εφαρμογή των εν λόγω διατάξεων έγινε αιτία να προκύψουν ορισμένες δυσκολίες τεχνικής φύσης, όσον αφορά την ταξινόμηση των σχετικών προϊόντων στις κλάσεις του δασμολογίου που αναφέρονται στο άρθρο 1 παράγραφος 1 του εν λόγω κανονισμού, και τη μορφή της προαναφερόμενης βεβαίωσης· ότι, προκειμένου να επιλυθεί το πρόβλημα αυτό, είναι σκόπιμο να τροποποιηθεί η σύνταξη των διατάξεων αυτών·
ότι το άρθρο 10 της οδηγίας 79/623/ΕΟΚ του Συμβουλίου της 15ης Ιουνίου 1979 σχετικά με την εναρμόνιση των νομοθετικών, ρυθμιστικών και διοικητικών διατάξεων όσον αφορά την τελωνειακή οφειλή (2), προβλέπει ιδιαίτερα στις περιπτώσεις δημιουργίας τελωνειακής οφειλής όταν, κατά τις ενδεοκοινοτικές συναλλαγές, τα κοινοτικά εμπορεύματα υπόκεινται σε επιβάρυνση τελωνειακού ή γεωργικού χαρακτήρα· ότι η αναφορά στις διατάξεις αυτές, σκοπό έχει να καταστήσει πιο σαφή την εφαρμογή του άρθρου 2 του κανονισμού (ΕΟΚ) αριθ. 2541/84·
ότι είναι σκόπιμο να διευκρινιστούν οι όροι υπό τους οποίους τα σχετικά εμπορεύματα μπορούν να απαλλαγούν από την εισφορά αυτή·
ότι, εξάλλου, είναι σκόπιμο να εξομαλυνθούν οι δυσκολίες οι οποίες ενδέχεται να προκύψουν από την πρακτική εφαρμογή του κανονισμού αυτού όσον αφορά τη συνεργασία σε διοικητικό επίπεδο ανάμεσα στα κράτη μέλη· ότι, προκειμένου να προσδιοριστούν οι όροι υπό τους οποίους τα σχετικα προϊόντα μπορούν να τεθούν σε ζώνη ελευθέρων συναλλαγών ή υπό καθεστώς τελωνειακής αποταμίευσης ή τελειοποίησης προς επανεξαγωγή, είναι σκόπιμο να προβλεφθεί η ανάλογη εφαρμογή των διαδικασιών που καθορίστηκαν δυνάμει των οδηγιών 69/73/ΕΟΚ (3), 69/74/ΕΟΚ (4) και 69/75/ΕΟΚ (5) του Συμβουλίου της 4ης Μαρτίου 1969·
ότι με την ευκαιρία αυτή, εναι σκόπιμο να διευκρινιστεί η διαδικασία που πρέπει να ακολουθηθεί στην περίπτωση κατά την οποία, μετά την είσπραξη της εξισωτικής εισφοράς σε ένα κράτος μέλος, η σχετική αλκοόλη αποστέλλεται σε άλλο κράτος μέλος, η σχετική αλκοόλη αποστέλλεται σε άλλο κράτος μέλος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο τωνάρθρων 1 και 2 του κανονισμού (ΕΟΚ) αριθ. 2541/84 αντικαθίσταται από το ακόλουθο κείμενο:
«Άρθρο 1
1. Κατά τις συναλλαγές ανάμεσα στα κράτη μέλη, εφαρμόζεται εξισωτική εισφορά στα προϊόντα τα οποία έχουν παραχθεί στη Γαλλία και τα οποία υπάγονται:
- στην κλάση 22.08 του Κοινού Δασμολογίου, συσκευασμένα σε δοχεία περιεκτικότητας άνω των 2 λίτρων,
- στη διάκριση 22.09 Α ΙΙ του Κοινού Δασμολογίου,
εξαιρέσει των προϊόντων τα οποία:
α) είναι μη γεωργικής προέλευσης κατά την έννοια της συνθήκης ·
β) είναι μετουσιωμένα σύμφωνα με τις διατάξεις που ισχύουν στη Γαλλία στον τομέα αυτό.
Το ποσό της εξισωτικής εισφοράς καθορίζεται σε 0,08 ECU/ % vol και ανά εκατόλιτρο προϊόντος.
2. Η απόδειξη ότι τηρούνται οι προϋποθέσεις που αναφέρονται στοιχείο α) ή στοιχείο β) ανωτέρω, μπορεί να δοθεί μόνο με μία από τις ακόλουθες μνείες, η οποία αναγράφεται στο χώρο " περιγραφή των εμπορευμάτων" του εγγράφου που δικαιολογεί τον κοινοτικό χαρακτήρα του προϊόντος και επικυρώνεται με τη σφραγίδα του γαλλικού τελωνειακού γραφείου το οποίο θεώρησε ή καταχώρησε σε μητρώο το εν λόγω έγγραφο:
"ΠΡΟΪΟΝ ΜΗ ΓΕΩΡΓΙΚΗΣ ΠΡΟΕΛΕΥΣΗΣ ΚΑΤΑ ΤΗΝ ΕΝΝΟΙΑ ΤΗΣ ΣΥΝΘΗΚΗΣ"
ή
"ΜΕΤΟΥΣΙΩΜΕΝΟ ΠΡΟΪΟΝ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ ΠΟΥ ΙΣΧΥΟΥΝ ΣΤΗ ΓΑΛΛΙΑ"
3. Όταν το έγγραφο που αναφέρεται στην παράγραφο 2 αντικαθίσταται με νέο έγγραφο το οποίο δικαιολογεί τον κοινοτικό χαρακτήρα των προϊόντων, το νέο αυτό έγγραφο αναφέρει, στο χώρο "περιγραφή των εμπορευμάτων", τη μνεία που αναφέρεται στο πρωτότυπο έγγραφο· η μνεία αυτή επικυρώνεται με τη σφραγίδα του τελωνειακού γραφείου που θεωρεί ή καταχωρεί σε μητρώο το νέο έγγραφο.
4. Κατά τις συναλλαγές μεταξύ των κρατών μελών, θεωρείται ότι τα προϊόντα τα οποία αναφέρονται στην παράγραφο 1 έχουν παραχθεί στη Γαλλία εκτός αν οι αρμόδιες αρχές του κράτους μέλους που εισπράττει την εισφορά έχουν λάβει ικανοποιητικές αποδείξεις ότι τα προϊόντα αυτά έχουν παραχθεί αλλού.
Άρθρο 2
1. Τα άλλα κράτη μέλη, εκτός από τη Γαλλία, εισπράττουν την εξισωτική εισφορά:
- κατ' επιλογήν των αρμόδιων αρχών, κατά τη θέση στην κατανάλωση ή κατά τη θέση υπό καθεστώς φορολογικής αναστολής της αιθυλικής αλκοόλης που αναφέρεται στο άρθρο 1,
- σε όλες τις άλλες περιπτώσεις δημιουργίας τελωνειακής οφειλής που αφορά το προϊόν αυτό, βάσει του άρθρου 10 της οδηγίας 79623/ΕΟΚ.
2. Ωστόσο η παράγραφος 1 δεν εφαρμόζεται εάν, εκτός των ορίων και υπό τους όρους που προβλέπονται από τις εθνικές διατάξεις εφαρμογής των οδηγιών 69/73/ΕΟΚ, 69/74/ΕΟΚ και 69/75/ΕΟΚ, οι ενδιαφερόμενοι:
- προσφεύγουν σε καθεστώς τελειοποίησης προς επανεξαγωγή ή τελωνειακής αποταμίευσης,
- τοποθετούν την αιθυλική αλκοόλη σε έλευθερη ζώνη.
Σε περίπτωση προσφυγής στο καθεστώς τελειοποίησης προς επανεξαγωγή, τα παράγωγα προϊόντα πρέπει να εξαχθούν εκτός του τελωνειακού εδάφους της Κοινότητας.
Σε περίπτωση προσφυγής στο καθεστώς τελωνειακής αποταμίευσης, αποκλείονται οι συνήθεις επεξεργασίες που αναφέρονται στο άρθρο 1 παράγραφος 1 σημείο 12 της οδηγίας 71/235/ΕΟΚ.
3. Όταν η εξισωτική εισφορά εισπράττεται σύμφωνα με τη παράγραφο 1 και το σχετικό προϊόν αποστέλλεται σε άλλο κράτος μέλος, το έγγραφο που εκδίδεται στο κράτος μέλος αποστολής για να δικαιολογήσει τον κοινοτικό χαρακτήρα του προϊόντος αναφέρει, στο χώρο "περιγραφή των εμπορευμάτων", μία από τις μνείες που αναφέρονται στο άρθρο 3 παράγραφος 2, επικυρωμένη με τη σφραγίδα του αρμόδιου τελωνειακού γραφείου».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Φεβρουαρίου 1985.

Labels: 3
17